**Кешірімге қарай жылжу**

***«Ал егер басқалардың күнәларын кешірмесеңдер, онда көктегі Әкелерің сендердің де күнәларыңды кешірмейді.»***

***(Матай 6:15)***

Терри Андерсон партизандық топтың тұтқынына түскен кезде, ол өміріндегі ең қиын, ауыр кезеңге тап болғанын түсінбеген еді.

Ол кезде 40 жаста болған Андерсон «Ассоушиэйтед Пресс» агенттігінің Таяу Шығыстағы бас тілшісі болған еді. Тұтқынға түскеннен кейін көп ұзамай шиіт мұсылмандары оған Киелі кітап берген еді, және келесі төрт жарым жыл тұтқында болған уақытында ол осы кітаптың беттерінен күш пен үміт алды.

Ең қиын сәттерде ол: «Менің сенімім маған күш пен үміт берді!», - деді. Сондай-ақ оның Құдаймен қарым-қатынасы, алты жылдан астам уақыт бойы оны бостандығынан айырған адамдарды кешіруге мүмкіндік берді.

Ол: «Олар маған және менің отбасыма үлкен зұлымдық жасады, иә», - деді, бірақ оларды жек көрудің орнына, ол: «Мен ешкімді жек көрмеймін. Мен сенушімін, сондықтан, қаншалықты қиын болса да, мен басқаларды кешіруім керек деп есептеймін» деді.

Терри Андерсон Исаның баяғыда айтқан мына сөздерін жүрегіне түйіп алған еді: «Егер өздеріңе күнә жасағандарды кешірсеңдер, онда көктегі Әкелерің сендерді де кешіреді. 15Ал егер басқалардың күнәларын кешірмесеңдер, онда көктегі Әкелерің сендердің де күнәларыңды кешірмейді.» (Матай 6:14-15).

Сұрақ: Сіз өзіңіздің мәсіхшілік тәжірибеңізде, Терри Андерсон жасаған нәрсені жасай алатындай дәрежеге жеттіңіз бе? Сіз Андерсон сияқты қараңғы, жерасты түрме камерасына жабылмаған шығарсыз. Бірақ, оның орнына өз бойыңыздағы жек көрушілік пен кек алу сезімдерінің тұтқынында болуыңыз мүмкін. Мысалы, іскер серіктесіңіз сізді алдап кетіп, енді сіз жүрегіңізде оған деген өшпенділік сезімін жібере алмай жүрген шығарсыз.